Dette er det vakreste lille huset man kan tenke seg, et dukkehus med alle fasiliteter. Huset er fredet, men alt er lekkert og nyoppusset. Det merkes at Mille jobber med innredning og interiør. Du bor delikat, og får både hygge og en følelse av enkel luksus.
Avskårne blomster i vasen, og flere typer kaffe og te pluss alt du kan tenke deg av hjelpemidler både på kjøkkenet og ellers i huset. Vi var fire venninner som fant oss fint til rette på dobbelt sovesofa og dobbeltseng. Dobbeltsengen skilte vi til to enkeltsenger. Huset ligger i grønne omgivelser, og vi falt for kaninene som gresset på plenen. Mandeltreet og påskeliljer i full blomst. Nabolaget er sjarmerende, med mye fredet bebyggelse. Metro, to bakerier og matbutikk rett bort i gaten, rundt 200 meter. Superenkelt å ta metro fra flyplassen til Christianshavn stasjon.
Vi møtter Mille ved avreise - hun er veldig søt!
Kommunikasjonen med Mille gikk raskt og greit, og nøkkel fant vi i kodeboksen på nabohuset.